قاضی قاضن

قاضی قاضن، (پیدائش:1463ء - وفات: 1551ء) سندھ کے مشہور صوفی شاعر، عالمِ دین، والیٔ سندھ شاہ بیگ ارغون کے مشیر خاص، بکھر کے قاضی کے عہدہ پر فائز تھے۔

 حالات زندگی 
قاضی قاضن 1463ء میں قاضی ابو سعید بن زین العابدین کے گھر میں پیدا ہوئے۔رحیمداد خان مولائی شیدائی: تاریخ سکھر، ص 70، سندھی ادبی بورڈ، جامشورو،2005ء آپ کے اجداد ٹھٹہ اور سیوستان (سیہون) کے شہروں میں رہتے تھے۔ آپ کے جدِ امجد قاضی ابوالخیر بکھری تھے جو اپنے زمانے کے مشہور علما میں شمار کیے جاتے تھے، بکھر میں سکونت پزیر ہوئے۔میر محمد معصوم بکھری: تاریخ معصومی، ص 195، سندھی ادبی بورڈ، جامشورو سندھ،2006ء

قاضی قاضن تفسیر، حدیث کے جید عالم، قرآن کے حافظ اور فنِ قرات کے ماہر تھے۔ ہر وقت عبادت الہٰی میں مصروف رہتے تھے۔ جب شاہ بیگ ارغون کے دور میں ٹھٹہ میں غارتگری شروع ہوئی تب قاضی قاضن کے خط سے اہلِ ٹھٹہ کو قیامتِ صغریٰ سے نجات ملی۔ آپ سید محمد مہدی جونپوری کے مرید تھے۔ قاضی قاضن کو والیٔ سندھ شاہ بیگ ارغون نے مشیر خاص مقرر کیا تھا اور شاہ بیگ ارغون کے انتقال کے بعد مرزا شاہ حسن نے آپ کو بکھر کا قاضی مقرر کیا اور آپ نے اس عہدہ کو نہایت احتیاط سے نبھایارحیمداد خان مولائی شیدائی: تاریخ سکھر، ص 71-70، سندھی ادبی بورڈ، جامشورو،2005ء۔ آخر عمر میں اس اہم ذمے داری سے مستعفی ہوئے اور یہ عہدہ آپ کے بھائی قاضی نصراللہ کے حوالے ہوا۔ با رہا حج پر گئے، مدینہ منورہ کے ایام میں شیخ عبد اللہ متقی بن مولانا سعد دربیلوی کی صحبت میں رہے۔

 وفات 
قاضی قاضن کی وفات 958ھ بمطابق 1551ء میں ہوئی۔رحیمداد خان مولائی شیدائی: تاریخ سکھر، ص 71، سندھی ادبی بورڈ، جامشورو،2005ء

 حوالہ جات 

زمرہ:1551ء کی وفیات
زمرہ:پاکستانی شعرا
زمرہ:پاکستانی صوفیا
زمرہ:سندھی شخصیات
زمرہ:سندھی شعرا
زمرہ:سولہویں صدی کی ایشیائی شخصیات
زمرہ:سولہویں صدی کی شخصیات
زمرہ:سولہویں صدی کے شعراء
زمرہ:صوفی شعرا
زمرہ:فارسی شعرا
زمرہ:مغلیہ سلطنت کی شخصیات
زمرہ:مغلیہ سلطنت کے شعرا